除夜過延平書所見
作者：陳藻
朝代：宋

paragraphs: 東家兒婦試新衣，西家殘織方下機。
東家宰牲嫌不肥，西家呼兒去采薇。
欲掩不掩留半扉，等彼良人心依依。
小兒出門看落暉，平章去時霜未晞。
須臾忽見扁舟飛，雙槳掝破清漣漪。
抖擻裙兒牽兒上釣磯，手掩蓬鬢漸覺面生輝。
遽呼良人何來遲，稅苗更管中限違，且買豚肩連夜歸。